โดนหมูกัดที่หน้าอกค่ะ หมูกะโดดมากัดตอนเราก้มอยู่ อยากถามว่าเคยฉีดวัคซีนพิษสุนัขบ้ามาแล้ว ต้องฉีดวัคซีนเพิ่มอีกมั้ยคะ แล้วต้องฉีดกันบาดทะยักมั้ย
สวัสดีค่ะ การสัมผัสกับสัตว์เลี้ยงลูกด้วยนมแบบที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆ เป็นต้นการที่หมูมากัด มีโอกาสติดเชื้อได้ ถ้าหมูตัวนั้นมีโรคอยู่ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน ส่วนการกระตุ้นบาดทะยักกรณีถูกสัตว์กัดมาก็อาจจะแนะนำให้กระตุ้นไปเหมือนกัน โดยวัคซีนบาดทะยักถ้ารับมาเกิน 5 ปีแล้วถูกสัตว์กัดควรกระตุ้น แนะนำการไปประเมินบาดแผลและความเสี่ยงที่รพ.ใกล้บ้านอีกครั้งและนำสมุดวัคซีนไปให้แพทย์ดูด้วย